Алматыда синтетика өндірумен айналысқан есірткі зертханасы анықталды
DATE: 10:48, 23 Қазан 2024 | GMT +5
TITLE: Алматыда синтетика өндірумен айналысқан есірткі зертханасы анықталды
URL: https://kaz.inform.kz/news/almatida-sintetika-ondrumen-aynaliskan-esrtk-zerthanasi-aniktaldi-28d0b6/
META: DATE: 10:48, 23 Қазан 2024 | GMT +5
TOTAL WORDS: 121
AUTHOR(S):
TEXT: «Жедел іздестіру іс-шараларын жүргізу барысында жалпы салмағы бір жарым келіден асатын «aльфа-pvp» синтетикалық психотроптық заты табылып, тәркіленді. Күдікті ұсталды. Одан салмағы 100 грамнан асатын «синтетика» тәркіленді. Ер адам есірткіні байланыссыз тәсілмен өткізбек болған. Ол уақытша ұстау изоляторына қамалды», – деді ІІМ есірткі қылмысына қарсы іс-қимыл комитеті төрағасының орынбасары Қуандық Әлжанов. Полиция жыл басынан бері 52 есірткі зертханасын жойды. Заңсыз айналымнан жарты тонна «синтетика» тәркіленді, бұл өткен жылмен салыстырғанда екі есе көп. «Естеріңізге сала кетейік, 2021 жылдың қазан айынан бастап «синтетика» есірткінің ауыр түріне теңестірілді. Оларды сақтау үшін қылмыстық жауапкершілік бір грамнан басталады. Аталмыш факт бойынша күдікті мүлкі тәркіленіп, 10 жылдан 15 жылға дейін бас бостандығынан айырылуы мүмкін», – деді спикер. Есірткі зертханасын ұйымдастырған қылмыстық топ ұйымдастырушылары 23 жылға сотталғанын жазған болатынбыз
